ไฟแนนซ์ทูเดย์
&#8220;มีแต่การกระทำกับคำพูดเท่านั้นที่บอกได้ว่า คุณน่าเคารพหรือไม่&#8221;
10 ก.ย. 2555

“มีแต่การกระทำกับคำพูดเท่านั้นที่บอกได้ว่า คุณน่าเคารพหรือไม่”
...วันเสาร์อาทิตย์ 89 ก.ย.ที่ผ่านมา เดอะโต้งกิตติรัตน์ ณ ระนอง รองนายกรัฐมนตรีและ รมว.คลัง เรียกบรรดาผู้บริหารกระทรวงการคลังตั้งแต่ระนาบ ปลัดกระทรวง อธิบดี รองปลัดกระทรวง ผู้ตรวจราชการ ประชุมหารือทางนโยบายแบบ ลับๆ ล้วงๆ กันที่ พัทยา ชลบุรี งานนี้หัวหน้าส่วนราชการ คงจะได้เห็นหน้า รัฐมนตรี ผู้ที่งานเข้าให้หายคิดถึง ทำงานหนักขนาดนี้จะให้หลุดจากเก้าอี้ก็ใจร้ายแล้วละเธอ
...แว่วมาว่า เรื่องหนึ่งที่หยิบยกมาหารือกันคือ การเร่งการเบิกจ่ายงบประมาณภาครัฐในส่วนของงบลงทุนที่ขณะนี้ทำได้เพียง 65% จากเป้าที่ตั้งไว้ที่เริ่ดหรู 72% ซึ่งถือว่าต่ำมาก 
...เรื่องที่ 2 คือการจัดตั้งกองทุนโครงสร้างพื้นฐาน ที่มีเป้าหมายลงทุนในสินทรัพย์ 8 ประเภท ได้แก่ ระบบถนน, ระบบราง, โรงไฟฟ้า, ระบบน้ำ, สนามบิน, ท่าเรือน้ำลึก, โทรคมนาคมและพลังงานทางเลือก 
...จุ๊ๆ อย่าเอ็ดไป แต่ให้จับตาการสรรหากรรมการผู้จัดการใหญ่ธนาคารรัฐแห่งหนึ่ง ที่เป็นแขนขาในการสนองนโยบายเพื่อคนฐานราก ว่ากันว่ารัฐบาล ยิ่งลักษณ์ ชินวัตร ล็อกโผให้กับอดีตผู้บริหารบริษัทลูกของคนในตระกูลชินวัตรที่จะได้ปิดตัวเองไป ปัจจุบันผู้บริหารคนนั้นไปนั่งเป็นกรรมการอยู่ในรัฐวิสาหกิจแห่งหนึ่งย่านดอนเมือง การล็อกตัวนะไม่สำคัญเท่ากับการดึงดันตั้งคนตัวเองขึ้นมาบริหารองค์กรใหญ่ ทั้งๆ ที่เขาผู้นั้นไม่เคยผ่านงานในฐานะเบอร์ 1 หรือเบอร์ 2 ขององค์กรที่มีขนาดธุรกิจระดับ 1 หมื่นล้านบาท ตามสเปกที่กำหนดไว้ อย่าให้บอกเลยว่าแบงก์ไหนและเขาเป็นใคร....
...การประชุมกรรมการนโยบายการเงินรอบที่ผ่านมา ถือว่า ธปท.สุ่มเสี่ยงอย่างยิ่ง แม้เสียงของผู้บริหาร ธปท. 3 คน คือ ประสาร ไตรรัตน์วรกุล ผู้ว่าการ ธปท. สุชาดา กิระกุล รองผู้ว่าการ ทองอุไร ลิ้มปิติ ผู้ช่วยผู้ว่าการ แต่กรรมการอีก 2 หน่อ คือ อําพน กิตติอําพน เลขาธิการคณะรัฐมนตรี และ ณรงค์ชัย อัครเศรณี โหวตให้ลดดอกเบี้ย ดีที่ อัศวิน คงสิริ และ ศิริ การเจริญดี ไม่เข้าร่วม ไม่งั้นคนใน ธปท.พ่ายแน่ รอบนี้ฝืนได้ แต่รอบหน้าไม่แน่...